**DICITENCELLO VUJE**

**DICITENCELLO A 'STA CUMPAGNA VOSTA
CH'AGGIO PERDUTO 'O SUONNO E 'A FANTASIA...
CH''A PENZO SEMPE,
CH'È TUTT''A VITA MIA...
I' NCE 'O VVULESSE DICERE,
MA NUN CE 'O SSACCIO DÍ...

 'A VOGLIO BENE...
 'A VOGLIO BENE ASSAJE!
 DICITENCELLO VUJE
 CA NUN MM''A SCORDO MAJE.
 E' NA PASSIONE,
 CCHIÙ FORTE 'E NA CATENA,
 CA MME TURMENTA LL'ANEMA...
 E NUN MME FA CAMPÁ!...

DICITENCELLO CH'È NA ROSA 'E MAGGIO,
CH'È ASSAJE CCHIÙ BELLA 'E NA JURNATA 'E SOLE...
DA 'A VOCCA SOJA,
CCHIÙ FRESCA D''E VVIOLE,
I' GIÁ VULESSE SÈNTERE
CH'È 'NNAMMURATA 'E ME!

 'A VOGLIO BENE...
 'A VOGLIO BENE ASSAJE! …… (etc)**

 **NA LÁCREMA LUCENTE V'È CADUTA...
DICÍTEME NU POCO: A CHE PENZATE?!
CU ST'UOCCHIE DOCE,
VUJE SOLA MME GUARDATE...
LEVÁMMOCE 'STA MASCHERA,
DICIMMO 'A VERITÁ...

TE VOGLIO BENE...
TE VOGLIO BENE ASSAJE...
SI' TU CHESTA CATENA
CA NUN SE SPEZZA MAJE!
SUONNO GENTILE,
SUSPIRO MIO CARNALE...
TE CERCO COMM'A LL'ARIA:
TE VOGLIO PE' CAMPÁ!...**